
KLASA: 024-01/25-01/
URBROJ: 2163-30-03-25-
Pićan, ______ 2025. godine

Sukladno članku 48. i 49. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22) i članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), Općinsko vijeće Općine Pićan na _. redovnoj sjednici održanoj dana _____ 2025. godine donosi sljedeću

ODLUKU O IZMJENAMA I DOPUNAMA ODLUKE O MJERILIMA ZA FINANCIRANJE
DJELATNOSTI PREDŠKOLSKOG ODGOJA

Članak 1.
Ovom Odlukom mijenja se i dopunjuje Odluka o mjerilima za financiranje djelatnosti predškolskog odgoja („Službene novine Općine Pićan“ br. 4/23, 12/23), na način da se iza članka 10. dodaje novi članak 10.a koji glasi kako slijedi: 
„Općina Pićan će sufinancirati razliku sredstava između stvarne ekonomske cijene redovitog programa i učešća roditelja/skrbnika - korisnika usluga u ekonomskoj cijeni redovitog programa predškolske ustanove samo ako su za dijete upisano u predškolsku ustanovu ispunjeni svi uvjeti za upis djeteta u predškolsku ustanovu sukladno važećim zakonskim i podzakonskim propisima Republike Hrvatske.
Roditelji/skrbnici djeteta – korisnika usluga dužni su, na traženje, Općini Pićan dostaviti dokumentaciju kojom se dokazuje da je dijete upisano u predškolsku ustanovu u skladu s važećim zakonskim i podzakonskim propisima Republike Hrvatske.
U slučaju kada predškolska ustanova u koju je dijete upisano kao propisano učešće roditelja/skrbnika u ekonomskoj cijeni redovitog programa predškolskog odgoja ima određen iznos koji je manji od iznosa učešća roditelja/skrbnika u Dječjem vrtiću „Lišnjak“ Pićan, ili nema propisani iznos učešća, već roditelji podmiruju punu ekonomsku cijenu, primijenit će se iznos sudjelovanja roditelja iz članka 6. ove Odluka za potrebe obračuna razlike u ekonomskoj cijeni koju će podmiriti Općina.
U slučaju kada predškolska ustanova u koju je dijete upisano kao propisano učešće roditelja/skrbnika u ekonomskoj cijeni redovitog programa predškolskog odgoja ima određen iznos koji je veći od iznosa učešća roditelja/skrbnika u Dječjem vrtiću „Lišnjak“ Pićan, primijenit će se taj iznos propisan predškolskom ustanovom u koju je upisano dijete za potrebe obračuna razlike u ekonomskoj cijeni koju će podmiriti Općina.“

Članak 2.
Preostale odredbe Odluke iz članka 1. ostaju neizmijenjene.

Članak 3.
Ova Odluka stupa na snagu osmog dana od dana objave u „Službenim novinama Općine Pićan“.

Općina Pićan
Općinsko vijeće
Predsjednik vijeća
Daniel Stanić










































O b r a z l o ž e n j e

I. PRAVNA OSNOVA ZA DONOŠENJE ODLUKE

· članak 48. i 49. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22)
· članak 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst)

II. OBRAZLOŽENJE
Ovom Odlukom mijenja se i dopunjuje Odluka o mjerilima za financiranje djelatnosti predškolskog odgoja („Službene novine Općine Pićan“ br. 4/23, 12/23).
	Ovom Odlukom predlaže se uvođenje odredbe kojom se utvrđuje način obračuna i uvjeti sufinanciranja razlike između stvarne ekonomske cijene redovitog programa predškolske ustanove i učešća roditelja ili skrbnika, pri čemu Općina podmiruje razliku prema utvrđenim kriterijima, a roditelji/skrbnici su dužni dostaviti dokumentaciju kojom dokazuju upis djeteta u ustanovu u skladu s važećim propisima Republike Hrvatske.
O prijedlogu Odluke provedeno je javno savjetovanje sa zainteresiranom javnošću u razdoblju od _________ 2025.g. tijekom kojeg nije zaprimljena niti jedna primjedba/prijedlog zainteresiranih građana. Izvješće o provedenom javnom savjetovanju nalazi se u privitku ove Odluke.

III. FINANCIJSKA SREDSTVA POTREBNA ZA PROVEDBU ODLUKE
Za provedbu Odluke nije potrebno osigurati dodatna sredstva u Proračunu Općine Pićan za 2025. godinu.

Obrazloženje pripremila:
Pročelnica JUO
Martina Bilić, v.r.

